CELEX: C2005/217/22
Language: et
Date: 2005-09-03 00:00:00
Title: Euroopa Kohtu (suurkoda) 12. juuli 2005. aasta otsus kohtuasjas C-403/03 (Bundesfinanzhof'i eelotsusetaotlus): Egon Schempp versus Finanzamt München V (Liidu kodakondsus — EÜ artiklid 12 ja 18 — Tulumaks — Saksamaal elava maksukohustuslase poolt oma Austrias elavale endisele abikaasale makstava ülalpidamistoetuse mahaarvatavus maksustatavast tulust — Tõend ülalpidamistoetuse maksustamise kohta selles liikmesriigis)

3.9.2005   
            
            
               ET
            
            
               Euroopa Liidu Teataja
            
            
               C 217/12
            
         
      EUROOPA KOHTU
   
   (suurkoda)
   12. juuli 2005. aasta otsus
   kohtuasjas C-403/03 (Bundesfinanzhof'i eelotsusetaotlus): Egon Schempp versus Finanzamt München V (1)
   
   (Liidu kodakondsus - EÜ artiklid 12 ja 18 - Tulumaks - Saksamaal elava maksukohustuslase poolt oma Austrias elavale endisele abikaasale makstava ülalpidamistoetuse mahaarvatavus maksustatavast tulust - Tõend ülalpidamistoetuse maksustamise kohta selles liikmesriigis)
   (2005/C 217/22)
   Kohtumenetluse keel: saksa
   Kohtuasjas C-403/03, mille esemeks on EÜ asutamislepingu artikli 234 alusel Bundesfinanzhof'i (Saksamaa) 22. juuli 2003. aasta otsusega esitatud eelotsusetaotlus, mis saabus Euroopa Kohtusse 29. septembril 2003, menetluses Egon Schempp
      v.
      Finanzamt München V, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans ja A. Rosas, kohtunikud C. Gulmann, J.-P. Puissochet, A. La Pergola, R. Schintgen, N. Colneric, J. Klučka, U. Lõhmus, E. Levits ja A. Ó Caoimh (ettekandja); kohtujurist L. A. Geelhoed, kohtusekretär R. Grass, 12. juulil 2005 otsuse, mille resolutiivosa on järgmine:
   EÜ artikli 12 esimest lõiget ja artikli 18 lõiget 1 tuleb tõlgendada nii, et nendega ei ole vastuolus, kui Saksamaal elav maksukohustuslane ei saa selliste siseriiklike õigusnormide alusel, nagu on kõneks põhikohtuasjas, selles liikmesriigis maksustatavast tulust maha arvata teises, toetust mittemaksustavas liikmesriigis elavale endisele abikaasale makstud ülalpidamistoetust, samas kui tal oleks selleks õigus juhul, kui tema endine abikaasa elaks Saksamaal.
   
      (1)  ELT C 304, 13.12.2003.